

 REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA VRBANJA**

 **OPĆINSKO VIJEĆE**

Klasa: 120-02/21-01/556

Urbroj: 2212/08-01/01-21-1

Vrbanja, 16. lipnja 2021. godine

 Na temelju članka 3. i 6. Zakona o plaćama u lokalnoj i područnoj (regionalnoj) samoupravi („Narodne novine“ RH br. 28/10), članka 30. Statuta Općine Vrbanja ("Službeni vjesnik" Vukovarsko-srijemske županije br. 5/13, 1/18 i 4/21) i članka 27. Poslovnika Općinskog vijeća Općine Vrbanja, Općinsko vijeće na svojoj 2. sjednici održanoj dana 15. lipnja 2021. godine, donosi:

**O D L U K U**

**o plaći i naknadi za rad Općinskog načelnika**

**Općine Vrbanja**

**Članak 1.**

 Ovom Odlukom određuje se osnovica i koeficijenti za obračun plaće i naknade za rad Općinskog načelnika Općine Vrbanja.

**Članak 2.**

 Osnovica za obračun plaće utvrđuje se u visini osnovice za izračun plaće državnih dužnosnika koju određuje Vlada Republike Hrvatske.

**Članak 3.**

 Za obračun plaće Općinskog načelnika Općine Vrbanja koji dužnost obnaša profesionalno određuje se koeficijent 3,42.

**Članak 4.**

 Osnovnu plaću općinskog načelnika koji svoju dužnost obnaša profesionalno čini umnožak koeficijenta navedenog u članku 3. ove Odluke i osnovice za izračun plaće državnih dužnosnika, uvećan za 0,5% za svaku navršenu godinu radnog staža, ukupno najviše za 20%.

**Članak 5.**

 Naknada za rad općinskog načelnika koji dužnost obavlja bez zasnivanja radnog odnosa (volonterski) utvrđuje se u visini 49% umnoška koeficijenta za obračun plaće općinskog načelnika odnosno zamjenika Općinskog načelnika koji dužnost obavlja profesionalno i osnovice za obračun plaće iz članka 2. ove Odluke.

**Članak 6.**

 Za vrijeme obnašanja dužnosti općinski načelnik ima pravo na naknadu stvarnih materijalnih troškova nastalih u svezi s obnašanjem dužnosti (troškova prijevoza, dnevnica i drugih troškova vezanih za službeno putovanje), te pravo na korištenje službenog automobila u vlasništvu Općine za službene potrebe.

**Članak 7.**

 Izrazi koji se u ovoj Odluci koriste za osobe u muškom rodu neutralni su i odnose se na muške i ženske osobe.

**Članak 8.**

 Stupanjem na snagu ove odluke prestaje važiti Odluka o plaći i naknadi za rad Općinskog načelnika i zamjenika Općinskog načelnika Općine Vrbanja Klasa: 120-02/17-01/907 Urbroj: 2212/08-01/01-17-1 od 30. kolovoza 2017. godine.

**Člkanak 9.**

 Ova Odluka stupa na snagu danom donošenja i objavit će se u „Službenom vjesniku“ Vukovarsko- srijemske županije.

 **PREDSJEDNIK OPĆINSKOG VIJEĆA**

 Zlatko Balta dipl. ing. šum.